
[bookmark: NGCSBookmark]בהמשך להחלטה מיום 8.2.21 ולאחר עיון בעמדות הצדדים ביחס לבקשותיה הנוספות של התובעת:

1.	את הכללים המחייבים בדין ביחס לזימון לבדיקה, בכלל זה חובת תום הלב ופעולה בדרך מקובלת, סקרתי בהחלטה קודמת מיום 31.1.21.

2.	בהתאם לכללים אלו, ולמקובל בתיקי נזקי גוף, אין כל סיבה, ולא הוצגה סיבה, לטלטל פעמיים את התובעת לבדיקה פסיכודיאגנוסטית ועוד פעמיים לבדיקה פסיכיאטרית, סך הכול 4 פגישות לחו"ד פסיכיאטרית. גם ה"הפחתה" בהודעת הנתבע ביחס לבדיקה אחת פסיכיאטרית, אינה משנה את תמונת המצב. ניתן לבצע אבחון בפעם אחת, מאחר שמדובר באבחון שמשכו הכולל מוערך ב- 4 שעות. 

	התובעת תיבדק בפגישה אחת ע"י הפסיכולוגית ובפגישה אחת ע"י הפסיכיאטרית. 

	יש להציג לתובעת לפחות 3 מועדים שונים לביצוע כל אחת מהבדיקות. התאריך של 16.2 אינו רלבנטי לאור סמיכותו למתן החלטה זו. 

3.	נרשמה הודעת הנתבע לפיה הן בדיקת הפסיכולוגית והן בדיקת הפסיכיאטר יבוצעו בקליניקה של הפסיכיאטר. למען ההבהרה, בכל מועד בדיקה ינכח הבודק בלבד. אין להשקיף על הבדיקה, לתעד או לצלם אותה ללא אישור בית משפט זה.  



4.	נרשמה הודעת הנתבע לפיה הפסיכולוגית שנפסלה לא תהיה נוכחת באיזו מהבדיקות. 

5.	בית המשפט מפנה את הצדדים לזמן השיפוטי שנדרש לצורך נושא הבדיקה, ופונה לצדדים לנסות להשלים את החסר – קרי: תיאום מועדי הבדיקות בלבד, ביניהם, ללא צורך בהתערבות נוספת של בית המשפט. 

ניתנה היום, כ"ט שבט תשפ"א, 11 פברואר 2021, בהעדר הצדדים.

